CELEX: 62013CN0456
Language: hr
Date: 2013-08-09 00:00:00
Title: Predmet C-456/13 P: Žalba koju su 9. kolovoza 2013. podnijeli T & L Sugars Ltd, Sidul Açúcares, Unipessoal Lda protiv presude Općeg suda (peto vijeće) donesene 6. lipnja 2013. u predmetu T-279/11, T & L Sugars Ltd, Sidul Açúcares, Unipessoal Lda protiv Europske komisije

9.11.2013   
            
            
               HR
            
            
               Službeni list Europske unije
            
            
               C 325/15
            
         Žalba koju su 9. kolovoza 2013. podnijeli T & L Sugars Ltd, Sidul Açúcares, Unipessoal Lda protiv presude Općeg suda (peto vijeće) donesene 6. lipnja 2013. u predmetu T-279/11, T & L Sugars Ltd, Sidul Açúcares, Unipessoal Lda protiv Europske komisije
   (Predmet C-456/13 P)
   2013/C 325/27
   Jezik postupka: engleski
   
      Stranke
   
   
      Žalitelji: T & L Sugars Ltd, Sidul Açúcares, Unipessoal Lda (zastupnici: D. Waelbroeck, avocat, D. Slater, Solicitor)
   
      Druge stranke u postupku: Europska komisija, Vijeće Europske unije, Francuska Republika
   
      Zahtjevi
   
   Žalitelji zahtijevaju od Suda da:
   
               —
            
            
               ovu žalbu proglasi dopuštenom i osnovanom;
            
         
               —
            
            
               ukine presudu Općeg suda od 6. lipnja 2013. u predmetu T-279/11 („pobijana presuda”) u dijelu u kojem odbacuje kao nedopuštenu tužbu žaliteljâ za poništenje i odbija s njom povezane prigovore protupravnosti;
            
         
               —
            
            
               vrati predmet Općem sudu na ponovno odlučivanje;
            
         
               —
            
            
               naloži Komisiji snošenje svih izdataka i troškova nastalih pred Sudom.
            
         
      Žalbeni razlozi i glavni argumenti
   
   Žalitelji u prilog žalbi ističu sljedeće navode:
   
               1.
            
            
               Opći sud je pogrešno primijenio pravo zaključivši da pobijane uredbe sadrže provedbene mjere iz članka 263. stavka 4. UFEU-a;
            
         
               2.
            
            
               Opći sud je pogrešno primijenio pravo zaključivši da Uredba 393/2011 (1) za žalitelje nije od pojedinačnog interesa;
            
         
               3.
            
            
               Opći sud je pogrešno primijenio pravo odbacivši prigovor protupravnosti, kao posljedicu gore navedenih pogrešaka (1) i (2).
            
         Slijedom navedenog, žalitelji od Suda traže da (i) ukine pobijanu presudu u dijelu u kojem proglašava nedopuštenom tužbu za poništenje i odbija prigovor protupravnosti; i (ii) vrati predmet Općem sudu na ponovno odlučivanje.
   
      (1)  Provedbena Uredba Komisije (EU) br. 393/2011 od 19. travnja 2011. o određivanju koeficijenta dodjele za izdavanje uvoznih dozvola za koje su zahtjevi bili podneseni od 1. do 7. travnja 2011. za proizvode u sektoru šećera u okviru određenih tarifnih kvota te o odgodi podnošenja zahtjevâ vezanih uz takve dozvole (nesl prij.) SL L 104, str. 39.